OVIPAMA
Tanga ukanda umue wasapulo. Tala o televisão ale yevelela asapulo vo radio. Oka limbuka okuti mueyuka asapulo vungangala, vuyaki kuenda ovina vikuavo vĩvi. Sokolola ovitangi vi kasi oku pita vomuenyo wove. Oku vela ale oku fa kua umue ngandiove pamue ku nena esumuo lialua kokuove. Noke o liyeva nda Yovi wa popele hati: ‘Ohali yange ya piãla.’—Yovi 10:15.
Pamue o lipula okuti:
Embimbiliya lieca atambululo kapulilo ava.
Eye oka puenya asuelela osi vovaso avo. Okufa ka ku ka kalako vali, ndaño oku lila loku liyula lupongo laviovo ka vi ka kalako vali.’—Esituluilo 21:4.
Ocilema cika somboka ndosonge.’ —Isaya 35:6
Ovaso olomeke aka patuluka.’—Isaya 35:5
‘Vosi va kasi vayambo vaka tundamo.’—Yoano 5:28, 29
‘Layimue onungi yika popia yiti, Ndi vela.’ —Isaya 33:24
Vofeka mu ka kala olomema via lua.’—Osamo 72:16
Kuka sime ño okuti eci ca lomboluiwa ndeti kamẽla atete esanda. Suku wa likuminya muẽle oku nena ekalo liaco. Kuenda Embimbiliya li lombolola ndomo eye aka ci linga.
Pole, Embimbiliya ka li tu likuminya lika ovina vikeya kovaso. Olio li tu kuatisavo oku kuata esanju kuenda omuenyo uwa cilo muẽle. Sokolola vali handi asakalalo ove. Eci ci ku sakalaisa calua pamue ekambo liolombongo, ovitangi vepata, ekambo liuhayele, ale oku fa kua umue ngandiove. Embimbiliya li ku kuatisa oku liyaka lovitangi viaco koloneke vilo. Kuenda lieca elembeleko, poku tambulula apulilo a soka ndava:
Omo okuti o kasi oku tanga elivulu lilo, ci lekisa okuti o yongola oku kũlĩha eci Embimbiliya li longisa. Elivulu lilo lika ku kuatisa oku ci linga. Kũlĩhĩsa okuti ocinimbu locinimbu ci kuete epulilo liaco pombuelo yemẽla. Omanu valua va sole oku kuama onjila eyi, yapulilo latambululo poku lilongisa Embimbiliya Lolombangi via Yehova. Tu lavoka okuti ove oka ci solavo. Suku oka ku sumũlũisa osimbu wamamako oku kũlĩhĩsa eci Embimbiliya lilongisa.
Embimbiliya li kuete 66 kalivulu lovikanda. Alivulu aco a tepisiwa volokapitulu kuenda vovinimbu. Eci ku tukuiwa ocisonehua cimue velivulu lilo, etendelo liatete noke yonduko yelivulu, ci lekisa okapitulu kuenda etendelo likuavo ocinimbu. Ndocindekaise, nda wa sanga ocisonehua ndeci, “2 Timoteo 3:16” ci lomboloka ukanda wavali wa Timoteo okapitulu 3, ocinimbu 16.
Oka kũlĩha ciwa Embimbiliya poku likolisilako oku sandiliya ovisonehua vi kasi velivulu lilo. Nye ku fetikila cilo oku tanga Embimbiliya eteke leteke? Nda wa tanga olokapitulu vitatu ale vitãlo veteke, oka tẽla oku tanga Embimbiliya liosi vunyamo umosi.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn